OSNOVNA ŠKOLA CESTICA

**ZAPISNIK br.8**

Sa sjednice Školskog odbora održane dana 07.12.2017. u 17,00 sati u prostorijama škole.

Prisutni: Katica Erlih, Majda Vizjak, Dragica Kišić, Nikola Ščuric, Tomislav Lazar, Dražen Zebec

Odsutni: Tanja Vuzem-opravdano

Ostali prisutni: Nevenka Turščak, ravnateljica škole, Jasna Peček, računovođa škole, Pavao Hudoletnjak, tajnik škole

Sjednicu je otvorila predsjednica Katica Erlih, pozdravila je prisutne i predložila slijedeći

DNEVNI RED:

1. Razmatranje i usvajanje zapisnika sa prethodne sjednice
2. Financijski plan za 2018.
3. Davanje prethodne suglasnosti po raspisanom natječaju za učitelja/icu matematike
4. Dopune Godišnjeg plana i programa rada i Kurikuluma
5. Razno

Ravnateljica je zamolila predsjednicu da u dnevni red uvrsti kao točku dnevnog reda Izvješće o stanju sigurnosti u školi

Školski je odbor prihvatio takav dnevni red sa pet glasova za i jedan suzdržan. Pa sada dnevni red glasi ovako:

1. Razmatranje i usvajanje zapisnika s prethodne sjednice
2. Financijski plan za 2018.
3. Davanje prethodne suglasnosti po raspisanom natječaju za uč. matematike, zamjena
4. Dopune Godišnjeg plana i programa rada i Kurikuluma
5. Izvješće o stanju sigurnosti u školi
6. Razno

Ad.1, Zapisnik sa prethodne sjednice dat je na razmatranje, na njega je dao primjedbu član

Zebec, da o njegovim prijedlozima nije odlučeno, jer ih predsjednica nije dala na glasovanje, pa je opet zamolio da se sjednice snimaju. S tom dopunom Zapisnika dat je na glasovanje tri člana bila su za, a tri člana suzdržana.

Ad.2. Financijski plan obrazložila je računovotkinja škole, rekla je da prihode koje dobivamo od Riznice moraju ostati takovi, dakle samo se stavljaju po pozicijama, a troškovi moraju biti jednaki prihodima.

Član Lazar je pitao što je s planom za Općinu, a član Zebec da li izvanproračunski prihodi mogu biti veći, pa je odgovoreno da mogu ,ali sada se više ne smije mijenjati plan.

Za sredstva planirana od općine dala je ravnateljica plan članu Lazaru. Nakon toga predsjednica je dala na glasovanje financijski plan, tri člana bila su za, a tri su bila suzdržana.

Ad.3. Predsjednica je dala riječ ravnateljici, na natječaj je pristiglo 5 molbi od kojih ni jedna ne odgovara uvjetima natječaja, pa ravnateljica predlaže da se na određeno vrijeme kao zamjena primi Tatjana Gradinšćak iz Varaždina, apsolventica PMF-a. Prijedlog je jednoglasno prihvaćen.

Ad.4. Opet je ravnateljica dobila riječ da obrazloži dopune Godišnjeg plana i Kurikuluma. U kratkim crtama ravnateljica je upoznala članove sa dopunama . Član Zebec pita ravnateljicu da li škola nije radila dobro ili se Zakon promijenio. Ravnateljica je odgovorila da ni jedno ni drugo, nego da samo što će se raditi ili se radi bude u planovima zapisano. Prijedlog je članova da se proba dobiti stručna osoba(psiholog ,defektolog)

Dopune su prihvaćene jednoglasno.

Ad.5. Izvješće o stanju sigurnosti podnijela je ravnateljica i upoznala članove s inim.

Izvješće će biti u privitku zapisnika.

Član Zebec opet predlaže masovni roditeljski sastanak. Ravnateljica kao i predsjednica su se ogradile od sazivanja masovnog roditeljskog sastanka.

Školski odbor na prijedlog člana Zebeca donosi jednoglasnu odluku da se na sve pisane zahtjeve od strane škole, službe kojima su upućeni moraju očitovati pismeno.

Ad.6 Razno

Član Šćuric pita predsjednicu kakav plan rada Školskog odbora ima za slijedeće razdoblje od 3 godine. Predsjednica je odgovorila da ona nema nikakav plan za naredno razdoblje i da joj je dosta svega te da ovim putem usmeno podnosi ostavku na člana Školskog odbora, a poslije će to učiniti i pismeno.

S time je završila sjednica Školskog odbora .

Zapisničar: Predsjednica Školskog odbora: